එම අමාත්‍යාංශය නිවේදනයක් නිකුත් කරමින් සඳහන් කළේ පසුගිය නොවැම්බර් මස 25 වනදා සිදුවූ බව කියන සාපරාධී සිද්ධිය බරපතල ලෙස සැළකිල්ලට ගත් ශ්‍රී ලංකා රජය මේ පිළිබඳව පූර්ණ විමර්ශනයක් කිරීමට වහාම නියෝග කළ බවයි.ආරක්ෂක ලේකම් විශ්‍රාමික මේජර් ජෙනරාල් කමල් ගුණරත්න සහ අදාළ නිලධාරීන් සමඟ ශ්‍රී ලංකා - ස්විට්සර්ලන්ත තානාපති හාන්ස් පීටර් මොක් සහ නියෝජ්‍ය දූත මණ්ඩල ප්‍රධානී හමුවූ විදෙස් සබඳතා අමාත්‍යාංශයේ ලේකම් රවිනාථ ආරියසිංහ, අපරාධ පරීක්ෂණ දෙපාර්තමේන්තුව සිදුකළ විමර්ශනවල ප්‍රතිඵල ගැන ඔවුන් ඊයේ දැනුවත් කළා.ස්විස් තානාපති කාර්යාලය පසුගිය 29 වනදා ලබාදුන් තොරතුරු මත ප්‍රශ්න කරනු පිණිස සිද්ධියට මුහුණපෑ බව කියන නිලධාරිනිය තමන් වෙත යොමුකරන ලෙස නීතිය ක්‍රියාත්මක කිරීමේ නිලධාරීන් කළ ඉල්ලීම ඉටු කිරීමට තානාපති කාර්යාලය ක්‍රියා නොකළද, විමර්ශන ඉදිරියට ගෙන යනු ලැබූ බවයි විදේශ සබඳතා අමාත්‍යාංශය නිකුත් කළ නිවේදනයේ සඳහන්.ස්විස් දූත කාර්යාලය සිද්ධියට මුහුණපෑ බව කියන නිලධාරිනිය වෙනුවෙන් අපරාධ පරීක්ෂණ දෙපාර්තමේන්තුවට නිල වශයෙන් සපයන ලද තොරතුරුවලට අනුව අදාළ සිද්ධීන්ගේ පෙළ ගැස්ම සහ කාලවකවානුව පිළිබඳ විමර්ශනවලදී සැළකිල්ලට ගත් බවයි විදේශ සබඳතා අමාත්‍යාංශය ප්‍රකාශ කළේ.